Vrou in hegtenis geneem na moord op man‘n Vrou is Donderdagoggend in hegtenis geneem na sy glo haar man in Mdantsane, in die Oos-Kaap, met ŉ mes doodgesteek het. Volgens Kaptein Mluleki Mbi is die 43-jarige vrou omstreeks 08:00 in hegtenis geneem. “Die vrou was na bewering Dinsdagaand besig om groente te sny toe ŉ rusie tussen die paartjie uitgebreek het. Haar man het haar glo geslaan waarna sy hom een keer met die mes gesteek het.” Die man (47) is na ŉ hospitaal geneem waar hy aan sy wonde beswyk het. Die vrou word vir moord aangekla. – Sapa